- 2018թ․ մարզի ազգաբնակչության կենսամակարդակի բարձրացման և տնտեսության աճի ապահովման ուղղությամբ ՀՀ կառավարության, մասնավոր հատվածի, միջազգային կազմակերպությունների և համայնքային բյուջեների հաշվին իրականացվելու են շուրջ 34 մլրդ դրամի աշխատանքներ և միջոցառումներ։ Արդյունաբերության ոլորտում՝ մասնավոր հատվածի կողմից, իրականացվելու են 3 մլրդ 109 մլն դրամի աշխատանքներ, որոնց շնորհիվ մարզում կստեղծվի շուրջ 500 աշխատատեղ։ Աշխատատեղերի ստեղծմանն ու տնտեսության զարգացմանն ուղղված ծրագրերից են «Ավշարի պահածոների գործարանի», «Արարատ Գրուպ» զովացուցիչ ջրերի գործարանների արտադրական հզորությունների ընդլայնման ծրագրերը, Արարատի գինու գործարանում հնեցման արտադրամասի և Արալեզ գյուղում համակցված կերերի արտադրության կազմակերպման ծրագրերը, Երասխ համայնքում «Գրին ֆարմեր» ՍՊԸ-ի կողմից գյուղատնտեսական նշանակության հողատարածքների վրա կաթիլային համակարգի ներդրումը և այլն։